
ΤΕΛΙΚΑ ΣΥΜΠΕΡΑΣΜΑΤΑ
Η Συνδιάσκεψη των Αδελφοποιημένων Πόλεων Μεσογείου, που έλαβε χώρα στο Anzio από τις 28 Σεπτεμβρίου μέχρι και τις 2 Οκτωβρίου 2005, εξέτασε κατά τη διάρκεια των προβλεπόμενων συνεδριάσεων θέματα ιδιαίτερου ενδιαφέροντος και πολιτικής επικαιρότητας. Παρουσιάστηκαν ιδιαίτερα λεπτομερείς εισηγήσεις από ομιλητές υψηλού επαγγελματισμού, ενώ κατά τη διάρκεια της συζήτησης πήραν μέρος μεταξύ άλλων ο ιταλός Υπουργός Εξωτερικών κος Fini καθώς και ο πρόεδρος της βουλής κος Casini. 
Τα συμπεράσματα στα οποία κατέληξαν είναι τα παρακάτω:
· Η σημασία της Μεσογείου ως περιοχής, τόπου και γεωγραφικής παγκόσμιας πραγματικότητας.

· Εκδήλωση ενδιαφέροντος κατά προτεραιότητα από πλευράς της διεθνούς πολιτικής της Μεσογείου προς τον Ειρηνικό, όπου είναι παρούσες δύο διαφορετικές πραγματικότητες, των ΗΠΑ και της Κίνας, δύο χωρών με διαφορετικούς πόρους και προοπτικές.

· Η ανάγκη για την Ευρώπη να γίνει ένας πραγματικός, πολιτικός, δημοκρατικός και ομόσπονδος φορέας, που είναι σε θέση να εκφράσει μια πραγματική μεσογειακή ταυτότητα, αναπτύσσοντας έναν ευρωμεσογειακό διάλογο για την ειρήνη.

· Την προώθηση μιας διαδικασίας Ευρωπαϊκής ενοποίησης όχι μόνο σε επίπεδο κυβερνήσεων (κύρωση του σχεδίου συντάγματος), αλλά και σε επίπεδο βάσης, με τους πολίτες και τους τοπικούς φορείς. Θα πρέπει να υπάρξει μεγαλύτερη ενημέρωση και ευαισθητοποίηση, αλλά και διάλογος και ανάπτυξη της δημοκρατικής διαδικασίας.

· Οι αδελφοποιήσεις που ανταποκρίνονται στις νέες ανάγκες και πρωτοβουλίες των νέων, θα πρέπει να συνεχίσουν στα πλαίσια του Συμβουλίου Κοινοτήτων και Περιφερειών της Ευρώπης, να αντιπροσωπεύουν ένα εργαλείο ευαισθητοποίησης και συνυπολογισμού της κάθε τοπικής πραγματικότητας ξεχωριστά για να συμβάλουμε στην οικοδόμηση της Ευρώπης των λαών.

· Τη σκοπιμότητα να υπάρξουν αδελφοποιήσεις όχι μόνο στις χώρες της Μεσογείου και της Αδριατικής, αλλά και σε χώρες της Ανατολής και της Βαλτικής. Θα μπορούσαν να προβλεφθούν ακόμη και τριμερείς αδελφοποιήσεις με σκοπό να διευκολυνθεί η λύση προβλημάτων μετανάστευσης, διαπολιτιστικού και θρησκευτικού διαλόγου.

· Θα πρέπει να κληθεί η Επιτροπή να παράσχει μεγαλύτερη πολιτική και οικονομική στήριξη στις αδελφοποιήσεις και αυτό να επεκταθεί σε όλες τις χώρες, συμπεριλαμβανομένων και αυτών του τρίτου κόσμου.

· Θα πρέπει να συγχαρούμε τους αρμόδιους για την εξαίρετη οργάνωση της συνδιάσκεψης, με την ευχή οι μελλοντικές πρωτοβουλίες να αναπτυχθούν με νέες απόψεις και θεματολογία για να προαχθεί η πολιτική των φορέων της Τοπικής Αυτοδιοίκησης στην Ευρώπη και τον κόσμο συμπεριλαμβάνοντας τον χώρο της κατάρτισης (τα σχολεία και τα πανεπιστήμια), αλλά και όλες τις χώρες που βρέχονται από τη Μεσόγειο.

